text: Samstundis sum B36 og Besiktas trína inn á stóra Vodafone Park í Istanbul, bresta Víkingur og Torpedo Kutaisi saman á Svangaskarði. Føroyska meistaraliðið tekur ímóti meistarunum úr Georgia í seinna dystinum í 2.undanumfarið í Europa League. Fyri Víking er talan um risauppgávu í mun til at koma víðari. Hóast Víkingur helt Torpedo rímiliga væl í hitanum í Georgia, og eisini hevði nakrar góðar møguleikar, so var heimaliðið omaná og sló til tríggjar ferðir. Harvið skal Víkingur hava minst trý mál í kvøld, um nakar møguleiki skal vera fyri at koma víðari. Tað standa eisini føroysk stig uppá spæl í rokniskapinum á styrkislistanum hjá UEFA. Og tað er góður møguleiki fyri tí í kvøld. Veddingarfyritøkurnar hava Torpedo Kutaisi sum heilt lítlan favoritt at vinna. Tað eru aðrar umstøður enn fyri viku síðani í mjørknum á Svangaskarði, og tað er ikki langt ímillum føroysku deildina og tí georgisku á styrkislistanum. Í Víkingi eru teir eisini uppsettur uppá at fáa stig eftir trý tap í summar. Í 2008 hittust NSÍ og georgiska stórfelagið, Dinamo Tblisi, í Champiojns League undanumfarinum. Tá vann georgiska meistaraliðið 3-0 í høvuðstaðnum í Georgia, men viku seinni vann NSÍ 1-0 í Gundadali. Hjalgrím Elttør skoraði sigursmálið fyri táverandi føroyska meistaraliðið. So fyridømi er har. Dysturin á Svangaskarði verður bríkslaður í gongd klokkan 19.00. Vit verða á staðnum; myndir, dystarfrásøgn og samrøður verða á Roysni eftir dystin. 19.00: Víkingur (0) – Torpedo Kutaisi (3)
text: #000003
text: U15-genturnar skúgvaðu alla mótstøðu av vegnum
text: #000007